****

**NYHEDSBREV, JUNI 2024**

Så kom maj. Vi fik budt Vilja, Johan, Johannes, Agnes og Victoria velkommen og vi fik samtidig sagt velkommen til den nye Mellemstue. Det var nogle meget spændte og store børn der nu kan kalde sig Mellemstue børn. De er oven i købet så heldige, at der stadig er 4 af de gamle Mellemstue børn der skal i skole i år, tilbage lidt endnu. Så de har været med til, at vise dem hvordan det er at være i Mellemstuen.

I uge 20 havde vi plante uge, her havde alle børnene nogle meget flotte sommerblomster med. Dem brugte vi hele ugen på at få plantet ud. Nu står der en masse skønne sommerblomster og pynter på vores legeplads. Vi glæder os til at passe dem og se dem vokse og gro hele sommeren. Tusind tak for alle de skønne blomster.

D. 23. maj, havde vi sæsonens sidste smør selv dag. Vi kan godt fornemme på børnene at disse dage er noget særligt og at de glæder sig til det. Langt de fleste gange spiser børnene også mere end de gør de øvrige dag. Så vi glæder os til at fortsætte disse dage til september.

D. 1. juni skal vi byde velkommen til endnu et barn Sofus. Sofus skal være tilknyttet Sommerfuglene. D. 15. juni skal vi byde Anton velkommen han skal være tilknyttet Brumbasserne stort velkommen til begge drenge og deres familier. Vi glæder os til at have jer hos os.

D. 18. juni afholder børnehaven vores årlige OL. Her skal vi bl.a. løbe, hoppe, fægte og fange haler. Vi fordeler børnene i 6 hold på tværs af alle grupperne. Der er tre hovedpunkter for vores OL. ”Det gælder om at være med”, ”Det gælder om at heppe” og så ”gælder det selvfølgelig om at have det sjovt”. Børnene skal være klædt på til bevægelsesaktiviteter Vi sørger for mad til børnene, så ingen madpakker med den dag, men HUSK drikkedunk, den bliver der brug for. Til gengæld får vi brug for lidt hjælp til bagning af grovboller. Der kommer opslag i vindfanget med mere info når vi nærmer os. Her kan man også skrive sig på hvis man har tid og lyst til, at bage grovboller.

D. 21. juni er det igen blevet tid til årets sommerfest. Vi starter kl. 15. 00 med kaffe og lidt frugt, kl. 16.00 vil alle børnene holde en lille koncert og derefter er det bare hygge. Ca. kl. 17.00 vil grillen være klar. Husk I selv skal have service, bestik og kød med til grillen, udover det I har skrevet jer på til vores buffet. Drikkevare kan købes til billige penge i vores ”bar” Husk også at I meget gerne må have bedsteforældre med. Vi glæder os sammen med forældrebestyrelsen til, at byde jer velkommen til nogle hyggelige timer sammen i sommerens tegn.

Med udgangen af juni skal vi tage afsked med yderligere to børn (Theodore og Alva) og d. 15. juli tager vi afsked med de sidste to børn (Nils og Mira) der er klar til, at komme videre til SFO og skole for i år. Så i uge 26 holder vi afsked for disse fire børn, med den gode stol, sang og gave. Vi ønsker Alva og Theodor, Nils og Mira al mulig held og lykke med deres fremtid, og mange tak for lån af jer det har været en fornøjelse.

Vi er nu startet på vores ugentlige ture ud af huset, og de første ture er forløbet rigtig fint. Turene bliver primært planlagt til om tirsdagen eller torsdagen. Så hold øje med opslagene i vindfanget. Husk det er bedst med klapsammen madder UDEN remoulade, markral osv. når vi er på tur. Det er meget nemmere for børnene, at håndterer madder der ikke smatter når vi sidder i en skov eller på en legeplads hvor vi ikke lige kan komme til at vaske hænder.

Sommerferien står snart for døren og vi har næsten et fuldstændigt billede af børnenes sommerferie, og har nu også fået fastlagt personalets ferie. Alle har brug for ferie og det er dejligt at kunne konstatere, at vores børn bliver tilgodeset i forhold til dette behov. Det er bare så vigtigt, at kunne holde ferie fra hverdagen, som er krævende at være i, når man er sammen i mange timer i dagligdagen. Ferien giver ny energi og vi oplever tit at børnene faktisk er vokset rent fysisk og sprogligt ved, at holde ferie. Vi melder løbende ud, hvem der går på ferie af både børn og personale. Selvom det er lidt på forhånd, skal der herfra lyde et ønske om en rigtig god ferie til jer alle, når I når så langt.

Nu da sommeren rigtig banker på, skal vi til, at være ekstra opmærksomme på UV indekset, så sørg for at børnene har fået solcreme på hjemmefra, og en god solhat i garderoben. Så supplerer vi resten af dagen. Samtidig vil vi gerne bede jer om, at tjekke op på regntøj og gummistøvler, for selvom vi gerne vil have sol og varme hele sommeren, kan vi jo komme ud for en periode med regn. Vi har desværre ikke så meget låne regntøj, så det er vigtigt, at alle børn har det med hverdag.

Til sidst er det bare at ønske alle en rigtig god start på sommeren.